
	Názov vyučovacieho predmetu
	PROGRAMOVANIE CNC STROJOV

	Počet vyučovacích hodín v ročníkoch
	0 + 0 + 66 + 60 = 126 hodín  

	Stredná odborná škola
	Stredná priemyselná škola strojnícka, Duklianska 1, Prešov

	Názov ŠVP  
	23 Strojárstvo a ostatná kovospracúvacia  výroba

	Názov ŠkVP
	STROJÁRSTVO

	Študijný odbor
	2381 M strojárstvo

	Stupeň vzdelania
	úplne stredné odborné vzdelanie

	Úroveň SKKR/EKR
	4

	Dĺžka štúdia
	4 roky

	Forma štúdia
	denná

	Vyučovací jazyk
	slovenský

	Platnosť učebných osnov
	od 1.9.2025 počnúc 1. ročníkom




Charakteristika vyučovacieho predmetu

Programovanie CNC strojov je technický predmet, ktorý nadväzuje na strojársku technológiu. Jeho znalosti umožňujú zavádzať automatizáciu výrobných procesov v strojárskej výrobe, využívať modernú výrobnú technológiu a techniku a tým zefektívňovať výrobu strojárskych a iných výrobkov.
Učivo  tohto vyučovacieho predmetu dáva žiakom potrebné základné vedomosti a zručnosti o postupoch premeny polovýrobkov na hotové výrobky. Popisuje strojárske technologické procesy, používané stroje a zaradenia, nástroje, meradlá atď. Dáva základné informácie ako vytvoriť správnu postupnosť technologických operácii pri výrobe súčiastok, spracovať program pre riadenie takýchto strojov a umožníť za pomoci simulácie tento proces skontrolovať.  
Študujúceho vedie k správnemu vzťahu k modernej vede a technike, k využívaniu technickej literatúry a noriem. Kladie základy technického myslenia, rozvíja samostatné logické myslenie a vzťah k samostatnej, zodpovednej práci. Podporuje počítačovú gramotnosť študentov a ich technickú predstavivosť.
Učivo je rozdelené do troch tematických celkov s časovou dotáciou 66 vyučovacích hodín v treťom ročníku a 60 vyučovacích hodlín v štvrtom ročníku a vyučuje sa v priestoroch počítačových učební. Na záver druhého a tretieho tematického celku žiak vypracuje samostatne zadanú úlohu, kde nakreslí súčiastku v programe Solid Edge, navrhne správny technologický postup a vypracuje riadiaci program pre výrobu súčiastky.
Metódy, formy a prostriedky vyučovania majú stimulovať rozvoj poznávacích schopností žiakov, podporovať ich samostatnosť, tvorivosť a cieľavedomosť, majú aktivovať žiakov v spolurozhodovaní a k spolupráci, učiteľ má motivovať, povzbudzovať a viesť žiakov k čo najlepším výkonom.
Cieľom vyučovacieho predmetu je poznať prostriedky modernej výrobnej technológie a CNC riadenia, osvojiť si základnú odbornú terminológiu pre programovanie CNC strojov, charakterizovať jednotlivé spôsoby programovania CNC strojov, popísať najčastejšie používané CNC stroje, hlavne pre sústruženie a frézovanie, navrhovať najoptimálnejšie programy pre riadenie CNC strojov, prehĺbiť vedomosti o výrobe jednotlivých súčiastok v strojárstve a o ich možnej výrobe na riadených strojoch, vedieť zvoliť najvhodnejší CNC stroj pri výrobe súčiastok, vedieť zvoliť najvhodnejšie nástroje a rezné podmienky pre CNC stroje, získať základnú orientáciu v odbornej literatúre
Žiak sa z výkonového štandardu a špecifických kompetencií naučí v oblasti sústruženia charakterizovať číslicovo riadené  obrábacie stroje, ich použitie a výhody, vymenovať základné režimy činnosti riadiaceho systému, navrhnúť spôsob programovania, vysvetliť absolútne a prírastkové odmeriavanie, objasniť použitie prípravných a pomocných funkcií, vysvetliť pojem, korekcia nástrojov, navrhnúť vhodný materiál, vypočítať prídavky na obrábanie, navrhnúť veľkosť polotovaru, navrhnúť rezné nástroje, vysvetliť posunutie nulového bodu, vyplniť hlavičku programu, vytvoriť program CNC pre jednoduché rotačné súčiastky (sústruženie,  vŕtanie, vyhrubovanie, vystružovanie, rezanie vonkajších a vnútorných závitov, zápichovanie, upichovanie, kontúry ...), sústružiť na hrubo, sústružiť na čisto (hladenie), editovať program, spustiť simuláciu programu, 
V oblasti frézovania sa naučí navrhnúť vhodný materiál, vypočítať prídavky na obrábanie, navrhnúť veľkosť polotovaru, navrhnúť rezné nástroje, navrhnúť rezné podmienky, vysvetliť posunutie nulového bodu, vyplniť hlavičku programu. vytvoriť program CNC pre  ploché súčiastky (drážky pod rôznymi uhlami, vonkajšie rotačné a hranaté čapy, vnútorné (kapsy) rotačné a hranaté čapy, kontúry ...), frézovať na hrubo, frézovať na čisto (hladenie), editovať program, spustiť simuláciu programu.
Medzipredmetové vzťahy sú najmä v oblasti mechanika,  pružnosť a pevnosť, prax, zo strojárskej technológie sú to základy strojového obrábania.
Predmet sa vyučuje v odborných počítačových učebniach.


	Rámcový rozpis učiva

	[bookmark: _Hlk199397212]3. ročník
	66 hodín spolu

	Úvod do programovania CNC strojov 
	6 hodín

	Charakteristika číslicovo riadených obrábacích strojov
	

	Absolútne a inkrementálne (prírastkové) odmeriavanie
	

	Prípravné a pomocné funkcie
	

	Korekcie nástrojov
	

	Programovanie CNC sústruhu
	30 hodín

	Návrh vhodného materiálu, vypočet prídavok na obrábanie
	

	Návrh veľkosti polotovaru a rezných nástrojov
	

	Posunutie nulového bodu 
	

	Vyplnenie hlavičky programu
	

	Jednoduché rotačné súčiastky hriadeľové
	

	Jednoduché rotačné súčiastky prírubové
	

	Jednoduché rotačné súčiastky s presným otvorom
	

	Tvorba programu CNC pre jednoduché rotačné súčiastky 
	

	Programovanie CNC frézovačky                
	30 hodín

	Jednoduché ploché súčiastky
	

	Návrh vhodného materiálu, výpočet prídavkov na obrábanie 
	

	Návrh veľkosti polotovaru a rezných nástrojov
	

	Posunutie nulového bodu
	

	Výplň hlavičky programu
	

	Tvorba programu CNC pre jednoduché ploché súčiastky 
	

	4. ročník
	60 hodín spolu

	Úvod do programovania CNC strojov                   
	4 hodiny

	Charakteristika číslicovo riadených obrábacích strojov
	

	Absolútne a inkrementálne (prírastkové) odmeriavanie
	

	Prípravné a pomocné funkcie
	

	Korekcie nástrojov
	

	Programovanie CNC sústruhu
	28 hodín

	Zložité rotačné súčiastky
	

	Tvorba programu CNC pre zložité rotačné súčiastky  
	

	Programovanie CNC frézovačky
	28 hodín

	Zložité ploché súčiastky
	

	Návrh vhodného materiálu, vypočet prídavkov na obrábanie 
	

	Návrh veľkosti polotovaru, rezných nástrojov, rezné podmienky
	

	Posunutie nulového bodu 
	

	Výplň hlavičky programu
	

	Tvorba programu CNC pre zložité ploché súčiastky 
	





Postupnosť v radení tematických celkov a rozsah vyučovania jednotlivých tém v rámcovom rozpise učiva nepredstavuje chronologické a záväzné členenie, ale len obsahovo a logicky usporiadaný systém učiva.
Vyučujúci môže vo vzdelávacom pláne upraviť rozsah vyučovacích hodín určený učebnými osnovami. Vyučujúci vypracuje vzdelávací plán výučby v členení na jednotlivé vyučovacie jednotky.
Vzdelávací plán schvaľuje predmetová komisia a prerokuje pedagogická rada.

